El marsón el xe un pese tipico dei nostri torenti alpini e prealpini e de łe risorgive parkè el prediłige aque frede e osigenade con fondo de sasi e giara e forte corente. El se trova in tuta Eoropa fora ke in Spagna, centro e sud Italia, Grecia, Balcani del sud, Scozia, Irlanda, Islanda, Norvegia e çerte xone de Ucraina e Rusia. A parte ke da nialtri, se pol trovarlo anca in Romagna, Marche e Toscana . El xe longo al masimo 15 schei e el pexa al masimo 40 g. De cołor verde scuro - maron ciaro, el ga de łe mace pi scure disposte de straverso par tuto el corpo. La testa ła xe tanto grosa, mentre el resto del corpo el xe come un fuxo ke se strenxe senpre de più 'ndando verso ła coa, dove ke ghe xe na pineta a ventajo.